open-index/open-wikipedia-markdown huggingface dataset:
Σουρουκλής Τρούλλων

Ο **Σουρουκλής Τρούλλων** ήταν κυπριακή ποδοσφαιρική ομάδα με έδρα το χωριό Τρούλλοι της επαρχίας Λάρνακας. Αποτελούσε την ποδοσφαιρική ομάδα του **Εθνικού Αθλητικού Σύλλογου Σουρουκλής Τρούλλων**. Το όνομα του συλλόγου προέρχεται από τον ήρωα του χωριού, Ανδρέα Σουρουκλή, ο οποίος ήταν αγωνιστής της ΕΟΚΑ. Η ποδοσφαιρική ομάδα δημιουργήθηκε μαζί με την ίδρυση του συλλόγου, το 1972, ως **Αθλητική Ένωση Τρούλλων** και το 1974 μετονομάστηκε σε **Σουρουκλής Τρούλλων**. Χρώματα της ομάδας ήταν το μπλε και το άσπρο.

## Ιστορία
Η **Αθλητική Ένωση Τρούλλων** συμμετείχε στο πρωτάθλημα της  Ε.Π.Ο.Ε.Λ. Το 1974 μετονομάζεται σε Σουρουκλής. Το 1975 ιδρύεται η Ομοσπονδία Ποδοσφαίρου Νεολαίας ΣΕΚ Λάρνακας (ΟΠΝ ΣΕΚ) της οποίας ο Σουρουκλής αποτελεί ιδρυτικό μέλος. Από τότε και έως το 2000, η ποδοσφαιρική ομάδα συμμετείχε ανελλιπώς στο Λεοντιάδειο Πρωτάθλημα της ομοσπονδίας κερδίζοντας τρία πρωταθλήματα.

Το 2000 κέρδισε την ένταξη της στη Δ΄ κατηγορία και στην Κυπριακή Ομοσπονδία Ποδοσφαίρου μέσω του πρωταθλήματος ένταξης ΣΤΟΚ. Στην πρώτη συμμετοχή της στο πρωτάθλημα, την περίοδο 2000-01, τερμάτισε στην πρώτη θέση και προβιβάστηκε στην Γ΄ κατηγορία. Παρέμεινε στην Γ΄ κατηγορία για τρεις περιόδους, έως την περίοδο 2003-04 που υποβιβάστηκε στη Δ΄ κατηγορία. Συνέχισε για πέντε περιόδους στη Δ΄ κατηγορία. Την περίοδο 2008-09 τερμάτισε στη 12η θέση και υποβιβάστηκε στα αγροτικά (τοπικά) πρωταθλήματα. Συμμετείχε στις διοργανώσεις της ΟΠΝ ΣΕΚ κατακτώντας δύο συνεχόμενα πρωταθλήματα τις περιόδους 2013-14 και 2014-15. To 2015 ο Σουρουκλής ενοποιήθηκε με την Δάφνη Τρούλλων δημιουργώντας την ομάδα **Τρούλλοι FC 2015**.




## Τίτλοι-Διακρίσεις
* Δ΄ Κατηγορία:
** Πρωταθλητής (1): 2001
*Πρωτάθλημα πρωταθλητριών ΣΤΟΚ:
**Πρωταθλητής (2): 1999, 2000
*Πρωτάθλημα ΟΠΝ ΣΕΚ
**Πρωταθλητής (5): 1998, 1999, 2000, 2014, 2015
*Κύπελλο ΟΠΝ ΣΕΚ
**Κυπελλούχος (3): 1989, 1997, 2000

## Παραπομπές


## Δείτε επίσης
*Ποδόσφαιρο στην Κύπρο

## Εξωτερικοί σύνδεσμοι

*

Κατηγορία:Αθλητικοί σύλλογοι Επαρχίας Λάρνακας
Κατηγορία:Ιδρύσεις ποδοσφαιρικών ομάδων το 1972
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Τρούλλοι
Δυναμό Περβολιών

Το **Αθλητικό Σωματείο Δυναμό Περβολιών** (ή η **Δυναμό Περβολιών**) είναι κυπριακή ποδοσφαιρική ομάδα με έδρα τα Περβόλια της επαρχίας Λάρνακας. Η ομάδα έχει συμμετοχές στη Γ΄ κατηγορία και στη Δ΄ κατηγορία ποδοσφαίρου της Κύπρου. Χρώματα της ομάδας είναι το πράσινο και το άσπρο.

## Ιστορία
Η Δυναμό ιδρύθηκε το 1960,  Μέχρι το 1985 συμμετείχε στις διοργανώσεις της Επαρχιακής Ποδοσφαιρικής Ένωσης Λάρνακας (ΕΠΕΛ), της οποίας υπήρξε ιδρυτικό μέλος. Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Η Δυναμό ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ.

Στην πρώτη συμμετοχή της στη Δ΄ κατηγορία, την περίοδο 1985-86, κατέκτησε το πρωτάθλημα του ομίλου της και προβιβάστηκε στην Γ΄ κατηγορία. Στη μοναδική συμμετοχή της στη Γ΄ κατηγορία, την περίοδο 1986-87, τερμάτισε στην προτελευταία θέση και υποβιβάστηκε στα αγροτικά (τοπικά) πρωταθλήματα. Συνέχισε για επτά περιόδους στη Δ΄  κατηγορία. Η περίοδος 1992-93 ήταν η τελευταία που η Δ΄ κατηγορία διεξαγόταν με ομίλους και έτσι οι περισσότερες ομάδες των ομίλων της περιόδου αυτής υποβιβάστηκαν στα αγροτικά πρωταθλήματα. Η Δυναμό τερμάτισε στην δέκατη θέση του ομίλου της και υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΕΠΕΛ.

Το 2009 συμμετείχε στο πρωτάθλημα ένταξης 2009. Παρόλο που στον τελευταίο αγώνα νίκησε τον Εθνικό Λατσιών με 4-1 κερδίζοντας την ένταξη της στη Δ΄ κατηγορία, ο Εθνικός κατέθεσε ένσταση για το κύρος του αγώνα, την οποία κέρδισε και έτσι αυτός εντάχθηκε στη Δ΄ κατηγορία. Η Δυναμό κατάφερε να κερδίσει την ένταξη της στη Δ΄ κατηγορία μέσω του πρωταθλήματος ένταξης 2010.

Συμμετείχε για 3 συνεχόμενες περιόδους στη Δ΄ κατηγορία. Την περίοδο 2012-13 υποβιβάστηκε.  Συνεχισε στις διοργανώσεις της ΕΠΕΛ. Το 2023 εξασφάλισε μέσα από το Πρωτάθλημα Ένταξης ΣΤΟΚ 2023 την άνοδο της στην Επίλεκτη κατηγορία ΣΤΟΚ 2023-24. Τερμάτισε στην 13η θέση και υποβιβάστηκε.Συνεχίζει στις διοργανώσεις της ΕΠΕΛ.


1Η Δ΄ κατηγορία ήταν χωρισμένη σε τρεις ομίλους. Η Δυναμό συμμετείχε στον όμιλο Λάρνακας-Αμμοχώστου.
2Η Δ΄ κατηγορία ήταν χωρισμένη σε τέσσερις ομίλους. Ο Τριπτόλεμος συμμετείχε στον Β΄ όμιλο.


## Τίτλοι-Διακρίσεις
*Πρωτάθλημα Δ΄ κατηγορίας:
**Πρωταθλήτρια (1): 1986 (όμιλος Λάρνακας-Αμμοχώστου)
*Πρωτάθλημα πρωταθλητριών ΣΤΟΚ:
**Πρωταθλήτρια (1): 2010
*Κύπελλο ΣΤΟΚ: 
**Κυπελλούχος (3): 2007, 2008, 2022
*Ασπίδα ΣΤΟΚ (2): 2008, 2010
*Πρωτάθλημα ΕΠΕΛ
**Πρωταθλήτρια (7): 1983, 1984, 1997, 1998, 2004, 2009, 2010
*Κύπελλο ΕΠΕΛ
**Κυπελλούχος (5): 1998, 2005, 2007, 2009, 2010
* Πρωτάθλημα ΕΠΕΛ-ΟΠΝ ΣΕΚ-ΠΟΕΠΑ:
** Πρωταθλήτρια (1): 2023
* Κύπελλο ΕΠΕΛ-ΟΠΝ ΣΕΚ-ΠΟΕΠΑ:
** Κυπελλούχος (1): 2022

## Παραπομπές


## Δείτε επίσης
*Ποδόσφαιρο στην Κύπρο

## Εξωτερικοί σύνδεσμοι

*Προφίλ στην ιστοσελίδα της Κυπριακής Ομοσπονδίας Ποδοσφαίρου

Κατηγορία:Ποδοσφαιρικές ομάδες Κύπρου (ανδρών)
Κατηγορία:Αθλητικοί σύλλογοι Επαρχίας Λάρνακας
Κατηγορία:Ιδρύσεις ποδοσφαιρικών ομάδων το 1960
Κατηγορία:Περβόλια Λάρνακας
Αντώνης Γιωργαλλίδης

Ο **Αντώνης Γεωργαλίδης** είναι ποδοσφαιριστής και αγωνίζεται στην θέση του τερματοφύλακα. Τα τελευταία 4 χρόνια είναι ο βασικός τερματοφύλακας της Εθνικής Κύπρου, καθώς και της ομάδας του, της ΑΕΚ Λάρνακας.

Στην Ανόρθωση, όπου αγωνίστηκε στην αρχή της καριέρας του, έζησε για πολλά χρόνια πίσω από την σκιά του Νίκου Παναγιώτου και γι' αυτό αναγκαζόταν να είναι στον πάγκο. Το 2004, όταν και αποχώρησε ο Νίκος Παναγιώτου από την ομάδα, τότε πήρε θέση βασικού και έδειξε την άξια του. Μετά από 2 χρονιές σαν βασικός στην Ανόρθωση αποφάσισε να συνεχίσει την καριέρα του στην Ομόνοια.

Κατηγορία:Κύπριοι ποδοσφαιριστές
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Αλκής Λάρνακας
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Ελλάδα
Κατηγορία:Κύπριοι ποδοσφαιριστές στο εξωτερικό
S/2006 S 3

**S/2006 S 3** είναι η **προσωρινή** ονομασία ενός μικρού φυσικού δορυφόρου του Κρόνου. Η ανακάλυψή του ανακοινώθηκε από τον Σκοτ Σ. Σέππαρντ, τον Ντέιβιντ Σ. Τζιούιτ, τον Τζαν Κλέυνα και τον Μπράιαν Γκ. Μάρσντεν στις 26 Ιουνίου του 2006 από παρατηρήσεις που έγιναν από τον Ιανουάριο μέχρι τον Απρίλιο του 2006.

Το S/2006 S 3 έχει ~6 χιλιόμετρα διάμετρο, και ολοκληρώνει μια πλήρη περιφορά γύρω από τον Κρόνο σε 1142,366 ημέρες από την μέση απόσταση (ημιάξονας τροχιάς) των 21.076,3 Mm, με Κλίση 150,80 μοιρών ως προς την εκλειπτική (128,8 μοιρών προς τον Κρόνιο ισημερινό), σε μια ανάδρομη κατεύθυνση και με εκκεντρότητα 0,4710.

## Εξωτερικοί σύνδεσμοι
* Οι δορυφόροι του Κρόνου από τον Σκοτ Σέπαρντ 
* MPEC 2006-M45: ''Οκτώ νέοι δορυφόροι του Κρόνου'' 26 Ιουνίου 2006

Κατηγορία:Φυσικοί δορυφόροι Κρόνου
Κάνιστρο

Το κάνιστρο είναι ένα σκεύος για την μεταφορά υγρών. Παλαιότερα τα κάνιστρα ήταν αποκλειστικά από λαμαρίνες κατασκευασμένα όπως λαμαρίνα χαλκού η σίδερου, σήμερα είναι συνήθως από πλαστικά όπως PP ή PET. Πολλά κάνιστρα είναι ακατάλληλα για τρόφιμα, ενώ δεν είναι τυποποιημένα σε μέγεθος ή χωρητικότητα.

## Ιστορία
Το "Wehrmacht-Einheitskanister" για 20 λίτρα καυσίμου στα μέσα της δεκαετίας του 1930 για τη γερμανική Βέρμαχτ και αναπτύχθηκε σχεδόν σε όλες τις ευρωπαϊκές και βορειοαφρικανικές θέατρα του Β 'Παγκοσμίου Πολέμου να βρεθεί. Αυτά τα μεταλλικά κουτιά εξακολουθούν να παράγονται σε μεγάλες ποσότητες σε πολλές χώρες.

Μέχρι την ανάπτυξη του τριγώνου της μονάδας βολικό δεξαμενή καυσίμου από δοχείο σφραγίδα λαμαρίνα με ποσότητες 2,5 έως 20 λίτρα, στην πολιτική και στρατιωτική χρήση ήταν κοινή.
Η μονάδα του στρατού αποτελείται από ανάγλυφα και τσίγκινα δοχεία και αναπτύχθηκε μετά από πρόσκληση για την 1935/36 και του σιδήρου λειτουργεί εταιρεία Mueller Co Ltd στο Schwelm, Βεστφαλίας, υπό την διεύθυνση του Vinzenz Grünvogel πράσινο. Το 1936 μια σειρά 5.000 μονάδων για τη δοκιμή, ήρθε προς τα στρατεύματα. Η Γενική στρατός απελευθέρωσης (AHM) αριθ. 324 της 8 Ιούλιος του 1937 ήταν η επίσημη έναρξη.
Το 1937 έλαβε την τελική του μορφή από την εταιρεία *Ambi Budd* (ABP). Ακόμη και κατά τη διάρκεια του Δευτέρου Παγκοσμίου Πολέμου, την Ελβετία και την Ιταλία, επίσης, χρησιμοποιείται η μονάδα μπορεί. Επίσης, για το βρετανικό στρατό, έφυγε από το Βρετανικό Υπουργείο Πολέμου για να εισαγάγει πανομοιότυπα δοχεία. Με την απόβαση των Συμμάχων, τον Ιούλιο του 1944, τεράστια ποσά των εμπορευματοκιβωτίων έφτασε στην ευρωπαϊκή ήπειρο.

## Εκτέλεση
Το πρωτότυπο μοντέλο είχε και στις δύο πλευρές ενός απλού, σε σχήμα σταυρού embossment για την ενίσχυση της πλάκας και έγινε σε περίπου 1941ο Τα νεότερα μοντέλα με βελτιωμένο προφίλ έχει παραχθεί για την γερμανική Βέρμαχτ και των Waffen-SS 1939 - 1945 από 19 κατασκευαστές σε μεγάλες ποσότητες. Από το 1940 υπήρχε επίσης ένα δοχείο μονάδα για 20 λίτρα νερού.
Η μονάδα επέτρεψε δοχείο ανεφοδιασμού των οχημάτων, χωρίς την πρόσθετη χρήση του εργαλείου ή χωνί.

Τα δοχεία ήταν Βρετανοί και ως σύντμηση ID *W ↑ D* (για τη βρετανική **''W**ar **D**epartment*, που ονομάζεται έτσι από το σύμβολο: «Broad Arrow»), που είναι γνωστές στην καθομιλουμένη ως ονομάζεται *Jerrycan''. Αν και οι Βρετανοί μπορούν να διαβιβάζονται στις Ηνωμένες Πολιτείες, όπου παράγεται μια άλλη δεξαμενή καυσίμου.

## Εξωτερικοί σύνδεσμοι

* Κάνιστρα και δοχεία
* Κάνιστρο του πορτμπαγκάζ
* Μηχανή ετκετοκόλησης κανίστρων

Κατηγορία:Σκεύη
33 Πολύμνια

Η **Πολύμνια (Polyhymnia)** είναι ένας αστεροειδής της Κύριας Ζώνης Αστεροειδών. Ανακαλύφθηκε το 1854 από τον Ζαν Σακορνάκ, ο οποίος παρατηρούσε από το Παρίσι, και έλαβε το όνομά του από την ομώνυμη Μούσα της ελληνικής μυθολογίας.

Η τροχιά της Πολυμνίας γύρω από τον Ήλιο έχει σχετικώς μεγάλη εκκεντρότητα, με αποτέλεσμα η απόστασή της από αυτόν να ποικίλλει σημαντικά. Το απόλυτο μέγεθος της Πολυμνίας, όπως ορίζεται για το Ηλιακό Σύστημα, είναι 8,55. Η μέση διάμετρός της εκτιμάται σε 50 ως 120 χλμ., ενώ η μάζα της σε 130 ως 1800 τρισεκατομμύρια τόνους. Η μέση επιτάχυνση της βαρύτητας στην επιφάνειά της εκτιμάται σε 1,4 ως 3,3 cm/sec², ενώ η μέση ταχύτητα διαφυγής σε 26 ως 63 m/sec.

Η Πολύμνια περιστρέφεται γύρω από τον άξονά της με περίοδο 18 ώρες και 36 λεπτά (σχετικώς αργά). Το άλβεδό της είναι περίπου 0,1, μικρό για αστεροειδή τύπου **S** όπως είναι η Πολύμνια. Η μέση θερμοκρασία στην επιφάνειά της υπολογίζεται σε 109 βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* 
* Προσομοίωση τροχιάς (Java Applet) / Εφημερίδα

Πολυμνια
37 Πίστη

Η **Πίστη (Fides)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,29. Ανακαλύφθηκε το 1855 από τον Γερμανό αστρονόμο Καρλ Τέοντορ Ρόμπερτ Λούτερ, που παρατηρούσε από τo Ντίσελντορφ, και έλαβε το όνομα της ρωμαϊκής θεάς της πίστης και της αφοσίωσης. Η μέση διάμετρός της εκτιμάται σε 108,3 χλμ., ενώ η μάζα της σε 1,5 τετράκις εκατομμύριο τόνους. Η μέση επιτάχυνση της βαρύτητας στην επιφάνειά της εκτιμάται σε 3,03 cm/sec², ενώ η μέση ταχύτητα διαφυγής σε 57,3 m/sec.

Η Πίστη περιστρέφεται γύρω από τον άξονά της με περίοδο 7 ώρες και 20 λεπτά. Το άλβεδό της είναι περίπου 0,183 και ο φασματικός τύπος της **S** (λιθώδης). Η μέση θερμοκρασία στην επιφάνειά της υπολογίζεται σε 106 βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Προσομοίωση τροχιάς (Java Applet) / Εφημερίδα

Πιστη
Ηλίας Χαραλάμπους

Ο **Ηλίας Χαραλάμπους** είναι ποδοσφαιριστής και αγωνίζεται στην θέση του αμυντικού.

Άρχισε τη σταδιοδρομία του από την Ομόνοια Λευκωσίας από όπου και πήρε γρήγορα φανέλα βασικού με την εκπληκτική του απόδοση. Στην πρώτη του θητεία με την Ομόνοια κατάφερε να κατακτήσει 2 πρωταθλήματα και 2 κύπελλα. Με το τέλος του συμβολαίου του πολλές ήταν οι ομάδες που θέλησαν να τον αποκτήσουν κυρίως από την Ελλάδα. Ο ΠΑΟΚ όμως ήταν αυτός που κατάφερε να του αποσπάσει την υπογραφή.

Παρόλο που δεν κατάφερε να προσαρμοστεί απόλυτα στο Ελληνικό Πρωτάθλημα ο Χαραλάμπους ήταν σχεδόν πάντα στην αποστολή του ΠΑΟΚ και τον βοήθησε πολύ στα παιχνίδια που έπαιξε. Μετά από 2 χρόνια επέστρεψε και πάλι στην παλιά του ομάδα, την Ομόνοια. Την περίοδο 2009-2010 θα είναι ο αρχηγός της Ομόνοιας, αφού ο Κώστας Καϊάφας αποχωρεί από την ενεργό δράση.

Στις 31 Μαΐου του 2011 ο αρχηγός της Ομόνοιας ενημερώθηκε από την διοίκηση πως είναι εκτός πλάνων της τεχνικής ηγεσίας (Νεόφυτος Λάρκου). Ο ποδοσφαιριστής που βγήκε από τις ακαδημίες της αγαπημένης του ομάδας και σε ενεργό δράση με την Ομόνοια από το 2000 λέει αντίο στην ομάδα του.

Κατηγορία:Κύπριοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Αλκής Λάρνακας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Καρλσρούη ΣΚ
Κατηγορία:Ποδοσφαιριστές ΦΚ Βασλούι
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Ελλάδα
Κατηγορία:Κύπριοι ποδοσφαιριστές στο εξωτερικό
Στιλό διαρκείας

thumb|Ένα στυλό μάρκας Schneider K15 σε κομμάτια και συναρμολογημένο

Το **στυλό** ή **στυλό διαρκείας** είναι ένα εργαλείο γραφής. Αντικατέστησε, στις περισσότερες χρήσεις, την πέννα και το μολύβι. 

## Λειτουργία
Σε ένα σωληνάριο μέσα στο στυλό βρίσκεται παχύρρευστο μελάνι το οποίο κολλά πάνω σε μια μικρή μεταλλική μπίλια που βρίσκεται στην άκρη γραφής. Καθώς το στυλό κινείται πάνω στο χαρτί, η μπίλια κυλά και αφήνει το μελάνι που υπάρχει πάνω της ως αποτύπωμα, ενώ την ίδια στιγμή νέο μελάνι κολλά πάνω της από τη μέσα πλευρά. Ο Ούγγρος Λάζλο Γιόζεφ Μπιρό (*László József Bíró*) θεωρείται ο εφευρέτης του σύγχρονου στυλό, ενώ ο Γάλλος Μαρσέλ Μπικ (*Marcel Bich*) το απλοποίησε και το πούλησε σε μεγάλες ποσότητες με το όνομα Bic.
κέντρο|μικρογραφία|Στυλό Bic

## Εξωτερικοί σύνδεσμοι
* 

Κατηγορία:Υλικά και όργανα γραφής
Γιάννης Παπουλίδης

Ο ** Γιάννης Παπουλίδης** (γεν. 1968), είναι παλαίμαχος Έλληνας ποδοσφαιριστής, ο οποίος αγωνιζόταν ως αμυντικός. Αγωνίστηκε στον Πανιώνιο στα τέλη της δεκαετίας του ’80 και στις αρχές της δεκαετίας του ’90. Υπήρξε διεθνής με τις «μικρές» εθνικές ομάδες.
## Βιογραφία

Ο Παπουλίδης γεννήθηκε στις 10 Απριλίου 1968 στην Αθήνα. Πατέρας του είναι ο Τάκης Παπουλίδης, παλαίμαχος διεθνής ποδοσφαιριστής του Πανιωνίου και του Παναθηναϊκού, που διέπρεψε τις δεκαετίες 1950-60.

Ως ποδοσφαιριστής ο Γιάννης Παπουλίδης αναδείχθηκε στις ακαδημίες του Πανιωνίου, στον οποίο αγωνίστηκε ως επαγγελματίας από τη σεζόν 1986-87. Ήταν αμυντικός και έκανε το ντεμπούτο του στην Α΄ Εθνική στις 7 Σεπτεμβρίου 1986 σε ηλικία 18 ετών. Με το σύλλογο γνώρισε αρκετές επιτυχημένες σεζόν, όπως η περίοδος 1986-87, όπου τερμάτισε στην 4η θέση κερδίζοντας τη συμμετοχή του στο Κύπελλο ΟΥΕΦΑ και η σεζόν 1988-89, που έφτασε ως τον τελικό του Κυπέλλου αποκλείοντας τους ΠΑΟΚ (0-2, 3-0) και Λάρισα (2-0, 0-0), για να ηττηθεί από τον Παναθηναϊκό με 1-3 στο Ολυμπιακό Στάδιο.

Στο δεύτερο μισό της περιόδου 1992-93 μεταγράφηκε στον ΠΑΟΚ, χωρίς όμως η εκεί παρουσία του να είναι ιδιαίτερα πετυχημένη.

Υπήρξε διεθνής με τις εθνικές ομάδες νέων, ελπίδων και μία φορά με την ολυμπιακή ομάδα στις 18 Μαΐου 1988 σε αγώνα κατά της Ρουμανίας για το προολυμπιακό τουρνουά (σκορ: 2-3). Αν και κλήθηκε στην Εθνική ανδρών δεν χρίστηκε διεθνής.

## Καριέρα

* *Σημείωση*: τα στοιχεία προέρχονται από http://www.rsssf.com/tablesg/grkhist.html#81

## Διακρίσεις

* Κύπελλο Ελλάδος (φιναλίστ): 1989.

## Παραπομπές


## Πηγές

* «Όλα για το ποδόσφαιρο ’91», περιοδικό Εικόνες.

Παπουλιδης Γιαννης
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές ολυμπιακής ομάδας Ελλάδας
Παπουλιδης Γιαννης
Κατηγορία:Ποδοσφαιριστές Σούπερ Λιγκ Ελλάδας
Παπουλιδης Γιαννης
Κομμουνιστικό Αρχειομαρξιστικό Κόμμα Ελλάδας

Το **Κομμουνιστικό Αρχειομαρξιστικό Κόμμα Ελλάδας** (**ΚΑΚΕ**), που αργότερα μετονομάστηκε σε *Αρχειομαρξιστικό Κόμμα Ελλάδας* και σε *Αρχειομαρξιστικό Σοσιαλιστικό Κόμμα Ελλάδας*, ήταν αρχειομαρξιστική οργάνωση που δραστηριοποιήθηκε την περίοδο 1934-1951.

## Οι ρίζες του ΚΑΚΕ
Η συγκρότηση του ΚΑΚΕ ήταν αποτέλεσμα της διάσπασης της ΚΟΜΛΕΑ το 1934, όταν ο Λέον Τρότσκι ήρθε σε σύγκρουση με τον Witte, καθώς ο τελευταίος κατηγορήθηκε για αυταρχισμό και στασιμότητα στο διάστημα που ήταν γραμματέας της Αριστερής Αντιπολίτευσης. Η τάση του Witte, που κυριαρχούσε στην επαρχία, απομακρύνθηκε πλήρως από τον Τροτσκισμό και παρουσιάστηκε ως κληρονόμος της αρχειομαρξιστικής παράδοσης, ενώ η τάση Βιτσώρη, που πλειοψηφούσε στην Αθήνα, τον Πειραιά και τη Θεσσαλονίκη, στήριξε τη νέα στρατηγική του Τρότσκι. Η τάση του Witte γρήγορα συγκροτήθηκε σε κόμμα, το ΚΑΚΕ.

## Δικτατορία του Μεταξά και Εθνική Αντίσταση
Το ΚΑΚΕ, παρά τη γρήγορη συγκρότησή του μετά τη διάσπαση της ΚΟΜΛΕΑ, δεν κατάφερε να αποκτήσει συγκεκριμένη και μαζική ιδεολογικοπολιτική συγκρότηση και σε αντίθεση με την ΚΟΜΛΕΑ δεν απέκτησε σημαντική επιρροή στα εργατικά σωματεία και τέθηκε σε περίοδο στασιμότητας. Σε αυτή την περίοδο στασιμότητας για το ΚΑΚΕ ξέσπασε η δικτατορία του Μεταξά που ποινικοποίησε τους αρχειομαρξιστές, όπως και κάθε δημοκρατικό κόμμα. Το δικτατορικό καθεστώς επικήρυξε το Witte, ο οποίος αναγκάστηκε να καταφύγει στη Γαλλία και αργότερα στη Βαρκελώνη, όπου πήρε μέρος στον Ισπανικό Εμφύλιο στο πλευρό των Δημοκρατικών. Το ΚΚΕ έδρασε και βίαια εναντίον τους στη περίοδο της Κατοχής και των Δεκεμβριανώντο αρχειομαρξιστικό κόμμα οδηγήθηκε σταδιακά στον αντικομμουνισμό, παρά την φιλική πολιτική του κόμματος του 1944-45 ως προς το ΕΑΜ και το ΚΚΕ.

## Εμφύλιος πόλεμος και πτώση του Αρχειομαρξισμού
Το ΚΑΚΕ, ύστερα από την επιστροφή του Witte στην Ελλάδα, υιοθέτησε μια αμιγώς επιθετική απέναντι στο ΚΚΕ στάση. Το 1947 το ΚΑΚΕ μετονομάστηκε σε Αρχειομαρξιστικό Κόμμα Ελλάδας και συντάχθηκε πλήρως με τα αστικά κόμματα και τον Εθνικό Στρατό, ενώ ταυτόχρονα ξεκίνησε μια διαδικασία απομάκρυνσης των αρχειομαρξιστών από τον Κομμουνισμό. Το 1949 το ΑΚΕ έστειλε συγχαρητήρια επιστολή στην κυβέρνηση και την ηγεσία του στρατού για τη νίκη τους επί του Δημοκρατικού Στρατού Ελλάδας. Όλες αυτές οι κινήσεις συνέβαλαν στην οριστική και ολοκληρωτική πολιτική περιθωριοποίησή του Αρχειομαρξισμού. Στις εκλογές του 1950 το ΑΚΕ δήλωσε την υποστήριξή του στα αστικά κόμματα, ενώ ήρθε σε στενή επαφή με το ΣΚΕΛΔ του Ηλία Τσιριμώκου, χωρίς ωστόσο να συνεργαστούν σε βάθος. Το 1951 το ΑΚΕ προσχώρησε στο φιλελεύθερο σοσιαλισμό και τη Σοσιαλδημοκρατία και μετονομάστηκε σε Αρχειομαρξιστικό Σοσιαλιστικό Κόμμα Ελλάδας. Μετά από ένα σύντομο στάδιο δράσης το Αρχειομαρξιστικό Κόμμα διαλύθηκε. Η διάλυση του Αρχειομαρξιστικού Κόμματος σήμανε και την πτώση του ιδιότυπου ελληνικού ρεύματος του Αρχειομαρξισμού.

## Παραπομπές


Κατηγορία:Αρχειομαρξισμός
Κατηγορία:Πρώην κομμουνιστικά κόμματα της Ελλάδας
Χρήστος Κουτρόπουλος

Ο ** Χρήστος Κουτρόπουλος** (γεν. 1963) είναι Έλληνας αμυντικός ποδοσφαιριστής, ο οποίος αγωνίστηκε για πολλά χρόνια στον Πανιώνιο τη δεκαετία του ’80 και στις αρχές της δεκαετίας του ’90. Υπήρξε διεθνής με την Εθνική Ελπίδων και την ολυμπιακή ομάδα.

## Βιογραφικά στοιχεία

Ο Χρήστος Κουτρόπουλος γεννήθηκε στις 28 Οκτωβρίου 1963 στην Αθήνα. Ως ποδοσφαιριστής αγωνιζόταν στην άμυνα και ως αμυντικός μέσος. Τα περισσότερα χρόνια της επαγγελματικής του σταδιοδρομίας αγωνίστηκε στον Πανιώνιο, στον οποίο ξεκίνησε τη σεζόν 1982-83. Έκανε το ντεμπούτο του στην Α΄ Εθνική στις 23 Ιανουαρίου 1983 και σταδιακά έγινε βασικός και αρχηγός της ομάδας. Μάλιστα τη σεζόν 1988-89 αγωνίστηκε και στις 30 αγωνιστικές.

Με τον Πανιώνιο έζησε τις δύσκολες σεζόν των μπαράζ: 1982-83 και 1983-84 αλλά και τις πετυχημένες χρονιές που ακολούθησαν: την έξοδο στο Κύπελλο ΟΥΕΦΑ το 1986-87 και τον τελικό του Κυπελλου, στον οποίο αγωνίστηκε με το περιβραχιόνιο του αρχηγού. Προς το τέλος της καριέρας του έμελλε να γνωρίσει τον πρώτο υποβιβασμό στη Β΄ Εθνική στην ποδοσφαιρική ιστορία του Πανιωνίου, τη σεζόν 1991-92.

## Στις εθνικές ομάδες

Ο Χρήστος Κουτρόπουλος αγωνίστηκε στην Εθνική Ελπίδων ως το 1985 και την περίοδο 1987-88 ήταν βασικό στέλεχος της ολυμπιακής ομάδας, στο προολυμπιακό τουρνουά για την Ολυμπιάδα της Σεούλ. Πρωτόπαιξε στις 28 Οκτωβρίου 1987 στο φιλικό προετοιμασίας με την ολυμπιακή ομάδα της Ιταλίας εκτός έδρας στο Αρέτσο (σκορ 0-2) και στη συνέχεια σε πέντε ματς του ομίλου με Πολωνία (δύο ματς), Δυτική Γερμανία, Ρουμανία και Δανία και σε φιλικό με την Ανατολική Γερμανία. Τελευταίος του αγώνας στις 20/4/1988 με τη Δανία εκτός έδρας (ήττα 0-4).

## Καριέρα

* **Σημείωση**: Δεν υπάρχουν στοιχεία για τη σεζόν 1992-93 και τις επόμενες.

## Τίτλοι-Διακρίσεις

* Κύπελλο Ελλάδος (φιναλίστ): 1989.

## Πηγές

* «Όλα για το ποδόσφαιρο ’91», περιοδικό Εικόνες.

Κατηγορία:Έλληνες ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Εθνικής Ελλάδας Κ21
Κατηγορία:Αμυντικοί ποδοσφαιριστές
Δήμος Βαθέος

Ο **Δήμος Βαθέος** λειτούργησε σύμφωνα με το Σχέδιο Καποδίστριας ως δήμος  του νομού Σάμου από το 1999 έως το 2010 με έδρα την Σάμο.

Ήταν ένας από τους τέσσερις δήμους, στους οποίους διαιρείτο διοικητικά η Σάμος και ένας από τους οκτώ του νομού. Βρισκόταν στα ανατολικά του νησιού και περιελάμβανε την πρωτεύουσα του νησιού.

Ο δήμος Βαθέος ήταν ο μεγαλύτερος σε πληθυσμό δήμος του νομού, περιλάμβανε οκτώ δημοτικά διαμερίσματα και είχε συνολικό πληθυσμό 12.384  κατοίκους.

Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011  εντάχθηκε στο διευρυμένο Δήμο Σάμου της Περιφέρειας Βορείου Αιγαίου.

Ο δήμος περιελάμβανε τα παρακάτω δημοτικά διαμερίσματα και οικισμούς:

: ** [[Δημοτικό διαμέρισμα Σαμίων|Δ.δ. Σαμίων]] ** [ 6.275 ]  
::* η Σάμος [ 6.236 ]  
::* η Αγία Παρασκευή [ 9 ]  
::* ο Άγιος Νικόλαος (νησίδα) [ 0 ]  
::* το Ασπροχόρτι [ 15 ]  
::* το Γαλάζιο [ 15 ]  
::* το Διαπόρτι (νησίδα) [ 0 ]  
::* το Κασονήσι (νησίδα) [ 0 ]  
::* το Μακρόνησο (νησίδα) [ 0 ]  
::* το Πρασονήσι (νησίδα) [ 0 ]  
::* το Στρογγυλό (νησίδα) [ 0 ]  
: ** [[Δημοτικό διαμέρισμα Αγίου Κωνσταντίνου Σάμου|Δ.δ. Αγίου Κωνσταντίνου]] ** [ 394 ]  
::* ο Άγιος Κωνσταντίνος [ 379 ]  
::* οι Βαλεοντάδες [ 15 ]  
: ** [[Δημοτικό διαμέρισμα Αμπέλου Σάμου|Δ.δ. Αμπέλου]] ** [ 375 ]  
::* η Άμπελος [ 310 ]  
::* το Λιβαδάκι [ 9 ]  
::* οι Πεταλίδες [ 56 ]  
: ** [[Δημοτικό διαμέρισμα Βαθέος Σάμου|Δ.δ. Βαθέος]] ** [ 2.875 ]  
::* το Βαθύ [ 2.025 ]  
::* η Αγία Ζώνη [ 71 ]  
::* η Αγία Μαρκέλλα [ 9 ]  
::* η Αγία Τριάδα [ 22 ]  
::* ο Άη Θανάσης [ 36 ]  
::* η Βαρέλλα [ 48 ]  
::* η Δροσιά [ 29 ]  
::* η Ζερβού [ 48 ]  
::* η Ζωοδόχος Πηγή [ 11 ]  
::* η Καμάρα [ 171 ]  
::* το Κέδρος [ 73 ]  
::* ο Κουμαριώνας [ 48 ]  
::* ο Μεσόκαμπος [ 41 ]  
::* το Μωραϊτοχώρι [ 24 ]  
::* η Νικόλα [ 60 ]  
::* η Παναΐτσα [ 30 ]  
::* ο Πλάτανος [ 22 ]  
::* ο Τουρκομυλωνάς [ 42 ]  
::* η Φλόκα [ 65 ]  
: ** [[Δημοτικό διαμέρισμα Βουρλιωτών Σάμου|Δ.δ. Βουρλιωτών]] ** [ 602 ]  
::* οι Βουρλιώτες [ 468 ]  
::* τα Αυλάκια [ 28 ]  
::* ο Κάμπος [ 75 ]  
::* η Μονή Βροντά [ 31 ]  
: ** Δ.δ. Κοκκαρίου ** -- το Κοκκάρι [ 973 ]
: ** [[Δημοτικό διαμέρισμα Μανολατών Σάμου|Δ.δ. Μανολατών]] ** [ 137 ]  
::* οι Μανολάτες [ 131 ]  
::* οι Μαργαρίτες [ 6 ]  
: ** [[Δημοτικό διαμέρισμα Παλαιοκάστρου Σάμου|Δ.δ. Παλαιοκάστρου]] ** [ 684 ]  
::* το Παλαιόκαστρο [ 557 ]  
::* ο Αργυρός [ 11 ]  
::* το Κλήμα [ 6 ]  
::* το Ποσειδώνιο [ 37 ]  
::* η Χαραυγή [ 28 ]  
::* η Ψιλή Άμμος [ 45 ]  
: ** Δ.δ. Σταυρινήδων ** -- οι Σταυρινήδες [ 69 ]

## Δήμαρχοι Βαθέος

## Εξωτερικοί σύνδεσμοι
*Δήμος Βαθέως

Κατηγορία:Δήμοι της περιφερειακής ενότητας Σάμου
Δήμος Μαραθοκάμπου

Ο **Δήμος Μαραθοκάμπου ** λειτούργησε σύμφωνα με το Σχέδιο Καποδίστριας ως δήμος  του νομού Σάμου από το 1999 έως το 2010 με έδρα τον Μαραθόκαμπο.

Ήταν ένας από τους τέσσερις δήμους, στους οποίους διαιρείτο διοικητικά η  Σάμος και ένας από τους οκτώ του νομού Σάμου. Βρισκόταν στα νοτιοδυτικά του νησιού. Ο δήμος Μαραθοκάμπου περιελάμβανε πέντε δημοτικά διαμερίσματα και είχε συνολικό πληθυσμό 2.837 κατοίκους.
 
Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011  εντάχθηκε στο νέο διευρυμένο Δήμο Σάμου της Περιφέρειας Βορείου Αιγαίου.

Ο δήμος περιελάμβανε τα παρακάτω δημοτικά διαμερίσματα και οικισμούς:

: ** [[Δημοτικό διαμέρισμα Μαραθοκάμπου Σάμου|Δ.δ. Μαραθοκάμπου]] ** [ 1.960 ]  
::* ο Μαραθόκαμπος [ 1.329 ]  
::* η Αγία Κυριακή [ 57 ]  
::* η Βελανιδιά (Δ.δ. Μαραθοκάμπου) [ 69 ]  
::* τα Ισώματα [ 17 ]  
::* ο Κάμπος (Δ.δ. Μαραθοκάμπου) [ 237 ]  
::* ο Λιμνιώνας [ 18 ]  
::* ο Όρμος Μαραθοκάμπου [ 221 ]  
::* το Παλαιοχώρι [ 12 ]  
::* τα Σεβασταίικα [ 0 ]  
: ** Δ.δ. Καλλιθέας ** -- η Καλλιθέα [ 204 ]  
: ** [[Δημοτικό διαμέρισμα Κουμαίικων Σάμου|Δ.δ. Κουμαίικων]] ** [ 402 ]  
::* τα Κουμαίικα [ 372 ]  
::* η Βελανιδιά (Δ.δ. Κουμαίικων) [ 8 ]  
::* ο Όρμος Κουμαίικων [ 22 ]  
: ** Δ.δ. Νεοχωρίου ** -- Δ.δ. Νεοχωρίου Σάμου [ 84 ]  
::* το Νεοχώρι [ 84 ]  
: ** [[Δημοτικό διαμέρισμα Σκουραίικων Σάμου|Δ.δ. Σκουραίικων]] ** [ 187 ]  
::* τα Σκουραίικα [ 135 ]  
::* ο Κάμπος (Δ.δ. Σκουραίικων) [ 7 ]  
::* η Πέρρη [ 28 ]  
::* ο Πεύκος [ 17 ]

## Εξωτερικοί Σύνδεσμοι
*Δήμος Μαραθοκάμπου, Περιφέρεια Βορείου Αιγαίου
* Σύλλογος Απανταχού Μαραθοκαμπιτών Σάμου

Κατηγορία:Δήμοι της περιφερειακής ενότητας Σάμου
Δήμος Πυθαγορείου

Ο **Δήμος Πυθαγορείου** λειτούργησε σύμφωνα με το Σχέδιο Καποδίστριας ως δήμος  του νομού Σάμου από το 1999 έως το 2010 με έδρα το Πυθαγόρειο, το οποίο είναι κτισμένο στην θέση της αρχαίας Σάμου. 

Ήταν ένας από τους τέσσερις δήμους, στους οποίους διαιρείτο διοικητικά η  Σάμος και ένας από τους οκτώ του νομού. Βρισκόταν στα νοτιοανατολικά του νησιού, περιελάμβανε έντεκα δημοτικά διαμερίσματα και είχε συνολικό πληθυσμό 9.003 κατοίκους. Ήταν ο μεγαλύτερος σε έκταση δήμος του νησιού με συνολική έκταση 164,6 τ. χλμ.. Ήταν επίσης ο δήμος με την μεγαλύτερη τουριστική κίνηση στο νησί της Σάμου, μαζί με τον δήμο Βαθέος. 

Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011  εντάχθηκε στο νέο διευρυμένο Δήμο Σάμου της Περιφέρειας Βορείου Αιγαίου.

Ο δήμος περιελάμβανε τα παρακάτω δημοτικά διαμερίσματα και οικισμούς:

: ** [[Δημοτικό διαμέρισμα Πυθαγορείου Σάμου|Δ.δ. Πυθαγορείου]] ** [ 1.642 ]  
::* το Πυθαγόρειο [ 1.327 ]  
::* ο Καρπόβουλος [ 23 ]  
::* η Νέα Πόλη [ 211 ]  
::* οι Πούντες [ 81 ]  
: ** [[Δημοτικό διαμέρισμα Κουμαραδαίων Σάμου|Δ.δ. Κουμαραδαίων]] ** [ 158 ]  
::* οι Κουμαραδαίοι [ 157 ]  
::* η Μονή Μεγάλης Παναγίας [ 1 ]  
: ** [[Δημοτικό διαμέρισμα Μαυρατζαίων Σάμου|Δ.δ. Μαυρατζαίων]] ** [ 401 ]  
::* οι Μαυρατζαίοι [ 363 ]  
::* οι Γιώνιδες [ 35 ]  
::* η Μονή Τιμίου Σταυρού [ 3 ]  
: ** Δ.δ. Μεσογείου ** -- το Μεσόγειο [ 143 ]
: ** Δ.δ. Μύλων ** -- οι Μύλοι [ 265 ]
: ** [[Δημοτικό διαμέρισμα Μυτιληνιών Σάμου|Δ.δ. Μυτιληνιών]] ** [ 2.437 ]  
::* οι Μυτιληνιοί [ 2.340 ]  
::* η Καμάρα [ 4 ]  
::* η Μονή Αγίας Τριάδος [ 4 ]  
::* το Ποτάμι Μεσοκάμπου [ 79 ]  
::* ο Ριζοβράχος [ 10 ]  
: ** [[Δημοτικό διαμέρισμα Παγώνδου Σάμου|Δ.δ. Παγώνδου]] ** [ 1.294 ]  
::* ο Παγώνδας [ 764 ]  
::* το Ηραίο [ 495 ]  
::* η Κολόνα [ 35 ]  
: ** Δ.δ. Πανδρόσου ** -- το Πάνδροσο [ 166 ]
: ** Δ.δ. Πύργου ** -- ο Πύργος [ 562 ]
: ** [[Δημοτικό διαμέρισμα Σπαθαραίων Σάμου|Δ.δ. Σπαθαραίων]] ** [ 438 ]  
::* οι Σπαθαραίοι [ 273 ]  
::* το Αβάντι (ο Ζέφυρος) [ 32 ]  
::* ο Απόστολος Παύλος [ 17 ]  
::* η Βεργή [ 23 ]  
::* το Καλογερικό [ 5 ]  
::* η Κύργιαννη [ 36 ]  
::* το Λιμνονάκι [ 26 ]  
::* το Μετόχι [ 4 ]  
::* η Σαμιοπούλα (νησίδα) [ 5 ]  
::* η Συκιά [ 17 ]  
: ** [[Δημοτικό διαμέρισμα Χώρας Σάμου|Δ.δ. Χώρας]] ** [ 1.497 ]  
::* η Χώρα [ 1.448 ]  
::* το Ποτοκάκι [ 49 ]

## Εξωτερικοί Σύνδεσμοι
*Δήμος Πυθαγορείου, Περιφέρεια Βορείου Αιγαίου

Κατηγορία:Δήμοι της περιφερειακής ενότητας Σάμου
Γιώργος Καπουράνης

Ο ** Γιώργος Καπουράνης** (γενν. 20 Μαΐου 1966, Όλπε της Γερμανίας) είναι Έλληνας πρώην διεθνής ποδοσφαιριστής, ο οποίος αγωνιζόταν ως αμυντικός μέσος. Αγωνίστηκε σε Ολυμπιακό, Πανιώνιο, Αθηναϊκό και Παναθηναϊκό στα τέλη της δεκαετίας του ’80 και στις αρχές της δεκαετίας του ’90. Ήταν μέλος της εθνικής ελπίδων που το 1988 έφτασε στον τελικό στο Ευρωπαϊκό Πρωτάθλημα Ελπίδων.

## Καριέρα
### Σε συλλογικό επίπεδο
Αναδείχθηκε στις ακαδημίες του Ολυμπιακού, στον οποίο αγωνίστηκε ως επαγγελματίας για τρεις σεζόν από το 1985-86 ως το 1987-88 χωρίς να καταφέρει να καθιερωθεί. Ήταν αμυντικός μέσος και έκανε το ντεμπούτο του στην Α΄ Εθνική στις 29 Μαρτίου 1986 σε ηλικία 20 ετών. Με τον Ολυμπιακό κατέκτησε το πρωτάθλημα της περιόδου 1986-1987.

Το 1988 πήγε στον Πανιώνιο, στον οποίο αγωνίστηκε τρεις περιόδους και στη συνέχεια για μιάμιση χρονιά στον Αθηναϊκό. Ακολούθως, μεταγράφηκε στον Παναθηναϊκό, στον οποίο κέρδισε θέση στη βασική ενδεκάδα και κατέκτησε δύο πρωταθλήματα (1995, 1996) και δύο Κύπελλα (1993, 1995). Επίσης, αγωνίστηκε στον τελικό του Κυπέλλου 1997.

Προς το τέλος της καριέρας του αγωνίστηκε στην Παναχαϊκή και στον Θεσπρωτό Ηγουμενίτσας.

### Στις εθνικές ομάδες
Ο Καπουράνης ήταν βασικό μέλος της εθνικής ελπίδων που το 1988 έφτασε στον τελικό στο Ευρωπαϊκό πρωτάθλημα Ελπίδων, έπειτα από εντυπωσιακή πορεία στην προκριματική φάση.

Επίσης, αγωνίστηκε στην Εθνική ανδρών 4 φορές. Έκανε το ντεμπούτο του στις 22 Δεκεμβρίου 1991 στον εκτός έδρας αγώνα με τη Μάλτα για τα προκριματικά του Ευρωπαϊκού Πρωταθλήματος (σκορ: 1-1). Επίσης, αγωνίστηκε σε τρία φιλικά: στις 29 Ιανουαρίου 1992 με την Αλβανία εκτός έδρας (σκορ: 0-1), στις 2 Σεπτεμβρίου 1992 με την Κύπρο εντός έδρας (σκορ: 2-3) και στις 10 Μαρτίου 1993 με την Αυστρία εκτός έδρας (σκορ: 1-2).

## Στατιστικά

## Τίτλοι-Διακρίσεις
* Πρωτάθλημα Ελλάδος (3):1987, 1995, 1996.
* Κύπελλο Ελλάδος (3): 1993, 1994,1995.
* Ευρωπαϊκό Πρωτάθλημα Ελπίδων (φιναλίστ): 1988

## Παραπομπές


## Πηγές

* «Όλα για το ποδόσφαιρο ’91», περιοδικό Εικόνες.
* http://www.national-football-teams.com/v2/player.php?id=21595
* http://www.rsssf.com/tablesg/grkhist.html#81

Κατηγορία:Έλληνες ποδοσφαιριστές
Κ
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Αθηναϊκού
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Α.Σ. Θεσπρωτού Ηγουμενίτσας
Κατηγορία:Ποδοσφαιριστές Γ΄ Εθνικής Ελλάδας
Νίκος Καραβίδας

Ο ** Νίκος Καραβίδας** (γενν. 1962) είναι  Έλληνας μέσος πρώην ποδοσφαιριστής, ο οποίος αγωνίστηκε σε Παναθηναϊκό, ΟΦΗ και Πανιώνιο στα τέλη της δεκαετίας του ’80 και στις αρχές της δεκαετίας του ’90.

## Βιογραφία
Ο Νίκος Καραβίδας γεννήθηκε στις 15 Ιανουαρίου 1962 στην Αθήνα. Ως επαγγελματίας ποδοσφαιριστής αγωνιζόταν στη μεσαία γραμμή και ξεκίνησε στον Παναθηναϊκό, στον οποίο αγωνίστηκε από το 1983-84 ως το 1987-88, χωρίς να καταφέρει να αποκτήσει θέση βασικού. Έκανε το ντεμπούτο του στην Α΄ Εθνική στις 4 Σεπτεμβρίου 1983 και με τον ΠΑΟ κατέκτησε δύο πρωταθλήματα: 1984 και 1986. Επίσης, τρία Κύπελλα (1984, 1986, 1988) αλλά δεν αγωνίστηκε σε κανένα από τους τρεις τελικούς.

Το 1988 πήγε στον ΟΦΗ, όπου έμεινε δύο σεζόν κι έπαιξε στο Κύπελλο ΟΥΕΦΑ. 

Ακολούθως, πήρε μεταγραφή στον Πανιώνιο, στον οποίο αγωνίστηκε τρεις σεζόν.

## Καριέρα

*** Σημειώσεις**
** Τα στοιχεία προέρχονται από http://www.rsssf.com/tablesg/grkhist.html#81
** Δεν υπάρχουν στοιχεία για τις σεζόν μετά το 1992.

## Τίτλοι-Διακρίσεις

* Πρωτάθλημα Ελλάδος (2): 1984 και 1986. 
* Κύπελλο Ελλάδος (3): 1984, 1986 kai 1988. 

## Πηγές
* «Όλα για το ποδόσφαιρο ’91», περιοδικό Εικόνες.

Κατηγορία:Έλληνες ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές αδιευκρίνιστης θέσης
Γεώργιος Εφραίμ

Ο **Γεώργιος Εφραίμ** (γενν. Λεμεσός, 5 Ιουλίου 1989) είναι Κύπριος πρώην ποδοσφαιριστής.

## Καριέρα

### Απόλλων Λεμεσού
Ξεκίνησε την καριέρα του από τον Απόλλωνα Λεμεσού.

### Άρσεναλ
Σε ηλικία 15 ετών, πήρε μετεγγραφή στην Άρσεναλ, μια από τις πιο ιστορικές ομάδες της Αγγλίας. Στην αγγλική ομάδα δεν πήρε ευκαιρίες αλλά πέρασε από όλες τις βαθμίδες της ομάδας έκτος από την πρώτη ομάδα. Ήταν βασικός για τους αγώνες που γίνονταν για τις ακαδημίες και για τις ρεζέρβες με τον ίδιο τον Αρσέν Βενγκέρ να λέει τα καλύτερα λόγια για το ταλέντο του.

### Ρέιντζερς
Θέλοντας να αγωνιστεί σε πρωταγωνιστικό επίπεδο, αποφάσισε να αποχωρήσει από την Άρσεναλ και να πάει στη σκωτσέζικη Ρέιντζερς. Ούτε εκεί όμως κατάφερε να καθιερωθεί και έτσι το 2009 δόθηκε ως δανεικός στη Ντάντι με σκοπό να πάρει ευκαιρίες. Με τη Ντάντι αγωνίστηκε σε 8 παιχνίδια για την 1η κατηγορία Σκοτίας οπού σκόραρε και 2 τέρματα.

### Ομόνοια
Με το τέλος του δανεισμού του, αποφάσισε να επιστρέψει στην Κύπρο, αφού πρώτα έφυγε με ελευθέρα από την Ρέιντζερς. Στις 15 Ιουλίου 2009, υπέγραψε με την Ομόνοια Λευκωσίας. Παρέμεινε στην ομάδα μέχρι το 2014.

### ΑΠΟΕΛ
Στις 6 Ιουλίου 2014, υπέγραψε με τον ΑΠΟΕΛ. Κατάφερε να κατακτήσει το Ντάμπλ τη σεζόν 2014-2015 και να αγωνιστεί στους ομίλους του Champions League. Το 2024 ανακοίνωσε το τέλος της ποδοσφαιρικής καριέρας του.

## Στατιστικά καριέρας

## Προσωπική ζωή
Από το 2017 είναι παντρεμένος με την Κύπρια παρουσιάστρια Χριστιάνα Αριστοτέλους και έχουν αποκτήσει δύο παιδιά: τη Μελίνα (γενν. 7 Οκτωβρίου 2017) και τον Ανδρέα (γενν. 24 Απριλίου 2019).

## Παραπομπές


Κατηγορία:Κύπριοι ποδοσφαιριστές
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Απόλλων Λεμεσού
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Άρσεναλ
Κατηγορία:Μέσοι ποδοσφαιριστές
Κατηγορία:Ποδοσφαιριστές Νταντί ΦΚ
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Ρέιντζερς Γλασκώβης
Κατηγορία:Ποδοσφαιριστές Εθνικής Κύπρου Κ21
Κατηγορία:Ποδοσφαιριστές Α΄ κατηγορίας Κύπρου
Κατηγορία:Κύπριοι ποδοσφαιριστές στο εξωτερικό
Κατηγορία:Ποδοσφαιριστές Εθνικής Κύπρου Κ19
Δήμος Αγίου Κηρύκου

Ο **Δήμος Αγίου Κηρύκου**  λειτούργησε σύμφωνα με το Σχέδιο Καποδίστριας ως δήμος  του νομού Σάμου από το 1999 έως το 2010 με έδρα τoν Άγιο Κήρυκο, ο οποίος είναι και η πρωτεύουσα του νησιού.

Ήταν ένας από τους τρεις δήμους, στους οποίους διαιρείτo διοικητικά η  Ικαρία και ένας από τους οκτώ του νομού Σάμου. Ο Δήμος Αγίου Κηρύκου βρισκόταν στα ανατολικά του νησιού, περιελάμβανε τρία δημοτικά διαμερίσματα, είχε συνολικό πληθυσμό 3.243 κατοίκους και έκταση 74,7 τ. χλμ..

Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011  εντάχθηκε στο νέο διευρυμένο Δήμο Ικαρίας της Περιφέρειας Βορείου Αιγαίου.

Ο δήμος περιελάμβανε τα παρακάτω δημοτικά διαμερίσματα και οικισμούς:

:  Δ.δ. Αγίου Κηρύκου  [ 2.545 ]  
::* ο Άγιος Κήρυκος [ 1.879 ]  
::* ο Έξω Φάρος [ 0 ]  
::* τα Θέρμα Λευκάδος [ 4 ]  
::* τα Θέρμα [ 127 ]  
::* το Καταφύγιο [ 89 ]  
::* οι Λαρδάδες [ 14 ]  
::* το Μαυράτο [ 63 ]  
::* το Μαυρικάτο [ 7 ]  
::* η Μονή Λευκάδος Ευαγγελισμός [ 20 ]  
::* ο Ξυλοσύρτης [ 237 ]  
::* η Οξέα [ 31 ]  
::* οι Τσουρέδες [ 23 ]  
::* το Φανάρι [ 51 ]  
: ** [[Δημοτικό διαμέρισμα Περδικίου Ικαρίας|Δ.δ. Περδικίου]] ** [ 366 ]  
::* το Περδίκι [ 172 ]  
::* η Αγία Κυριακή [ 2 ]  
::* το Κιόνι [ 25 ]  
::* το Μηλεωπό [ 32 ]  
::* το Μονοκάμπι [ 85 ]  
::* το Πλουμάρι [ 50 ]  
: ** [[Δημοτικό διαμέρισμα Χρυσοστόμου Ικαρίας|Δ.δ. Χρυσοστόμου]] ** [ 332 ]  
::* ο Χρυσόστομος [ 156 ]  
::* οι Βαρδαράδες [ 23 ]  
::* η Βαώνη [ 13 ]  
::* το Λιβάδιον [ 19 ]  
::* η Πλαγιά [ 121 ]

## Διοικητική ιστορία
Η κοινότητα Αγίου Κηρύκου Σάμου συστάθηκε στις 21 Σεπτεμβρίου 1918 με έδρα τον ομώνυμο οικισμό. Αναγνωρίστηκε σε δήμο στις 30 Οκτωβρίου 1964 και λειτούργησε ως δήμος ως την κατάργησή του το 2010 και την προσάρτησή του στο δήμο Ικαρίας. 

### Κοινοτάρχες και δήμαρχοι

## Εξωτερικοί σύνδεσμοι
*Δήμος Αγίου Κηρύκου, Περιφέρεια Βορείου Αιγαίου

## Παραπομπές


Κατηγορία:Δήμοι της περιφερειακής ενότητας Σάμου
Δήμος Ευδήλου

Ο **Δήμος Ευδήλου** λειτούργησε σύμφωνα με το Σχέδιο Καποδίστριας ως δήμος  του νομού Σάμου από το 1999 έως το 2010 με έδρα τoν Εύδηλο.

Ήταν από τους τρεις δήμους, στους οποίους διαιρείτο διοικητικά η  Ικαρία και ένας από τους οκτώ του νομού Σάμου. Καταλάμβανε το κεντρικό τμήμα του νησιού. Ο Δήμος Ευδήλου περιελάμβανε έξι δημοτικά διαμερίσματα, είχε συνολικό πληθυσμό 2.831 κατοίκους και έκταση 78,8 τ. χλμ.. 

Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011  εντάχθηκε στο νέο διευρυμένο Δήμο Ικαρίας της Περιφέρειας Βορείου Αιγαίου.

Ο δήμος περιελάμβανε τα παρακάτω δημοτικά διαμερίσματα και οικισμούς:

: ** [[Δημοτικό διαμέρισμα Ευδήλου Ικαρίας|Δ.δ. Ευδήλου]] ** [ 726 ]  
::* ο Εύδηλος [ 461 ]  
::* η Αγία Κυριακή [ 74 ]  
::* τα Δεκάκια [ 0 ]  
::* ο Δρούτσουλας [ 24 ]  
::* το Κεραμείο [ 85 ]  
::* το Κυπαρίσσι [ 8 ]  
::* η Ξανθή [ 31 ]  
::* το Φύτεμα [ 43 ]  
: ** [[Δημοτικό διαμέρισμα Αρεθούσης Ικαρίας|Δ.δ. Αρεθούσης]] ** [ 187 ]  
::* η Αρέθουσα [ 116 ]  
::* το Κυπαρίσσι Αρεθούσης [ 16 ]  
::* η Πέρα Αρέθουσα [ 44 ]  
::* ο Φοίνικας [ 11 ]  
: ** [[Δημοτικό διαμέρισμα Δάφνης Ικαρίας|Δ.δ. Δάφνης]] ** [ 520 ]  
::* η Δάφνη [ 130 ]  
::* η Ακαμάτρα [ 191 ]  
::* τα Κοσοίκια [ 80 ]  
::* το Πετροπούλι [ 51 ]  
::* η Πλαγιά [ 3 ]  
::* το Στελί [ 65 ]  
: ** Δ.δ. Καραβοστάμου ** -- το Καραβόσταμο [ 524 ]  
: ** [[Δημοτικό διαμέρισμα Μαγγανίτου Ικαρίας|Δ.δ. Μαγγανίτου]] ** [ 216 ]  
::* ο Μαγγανίτης [ 200 ]  
::* το Καλαμονάρι [ 16 ]  
: ** [[Δημοτικό διαμέρισμα Φραντάτου Ικαρίας|Δ.δ. Φραντάτου]] ** [ 658 ]  
::* το Φραντάτο [ 136 ]  
::* το Αυλάκι [ 106 ]  
::* η Καλαμουρίδα [ 6 ]  
::* ο Κάμπος [ 216 ]  
::* η Κρεμαστή [ 13 ]  
::* το Μάραθο [ 86 ]  
::* η Πηγή [ 71 ]  
::* ο Στάβλος [ 24 ]

## Διοικητική ιστορία
### Πρόεδροι της Κοινότητας Ευδήλου

### Δήμαρχοι Ευδήλου

## Εξωτερικοί Σύνδεσμοι
*www.evdilos.gr 
*Δήμος Ευδήλου, Περιφέρεια Βορείου Αιγαίου
* Αποτελέσματα εκλογών στην Κοινότητα Ευδήλου - ΕΕΤΑΑ.

κατηγορία:δήμοι του νομού Σάμου
Κατηγορία:Δήμοι της περιφερειακής ενότητας Σάμου
Δήμος Ραχών

Ο **Δήμος Ραχών** λειτούργησε σύμφωνα με το Σχέδιο Καποδίστριας ως δήμος  του νομού Σάμου από το 1999 έως το 2010 με έδρα τον Χριστό.

Ήταν ένας από τους τρεις δήμους, στους οποίους διαιρείτο διοικητικά η  Ικαρία και ένας από τους οκτώ του νομού Σάμου. Ο Δήμος Ραχών βρισκόταν στα δυτικά του νησιού,  περιελάμβανε τρία δημοτικά διαμερίσματα, είχε συνολικό πληθυσμό 2.238 κατοίκους και έκταση 101,8 τ. χλμ.. Ήταν ο μεγαλύτερος σε έκταση δήμος της Ικαρίας. 

Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011  εντάχθηκε στο νέο διευρυμένο Δήμο Ικαρίας της Περιφέρειας Βορείου Αιγαίου.

Ο δήμος περιελάμβανε τα παρακάτω δημοτικά διαμερίσματα και οικισμούς:

: ** [[Δημοτικό διαμέρισμα Ραχών Ικαρίας|Δ.δ. Ραχών]] ** [ 1.238 ]  
::* ο Χριστός [ 361 ]  
::* ο Άγιος Δημήτριος [ 157 ]  
::* ο Αρμενιστής [ 130 ]  
::* οι Βρακάδες [ 137 ]  
::* οι Καρές [ 24 ]  
::* οι Κάτω Ράχες [ 51 ]  
::* οι Κουνιάδοι [ 71 ]  
::* ο Μαυριαννός [ 3 ]  
::* ο Νάνουρας [ 38 ]  
::* τα Ξήντα [ 16 ]  
::* η Προεσπέρα [ 29 ]  
::* ο Προφήτης Ηλίας [ 189 ]  
::* οι Τσακάδες [ 32 ]  
: ** [[Δημοτικό διαμέρισμα Αγίου Πολυκάρπου Ικαρίας|Δ.δ. Αγίου Πολυκάρπου]] ** [ 649 ]  
::* ο Άγιος Πολύκαρπος [ 207 ]  
::* ο Άγιος Παντελεήμονας [ 39 ]  
::* το Γιαλισκάριον [ 118 ]  
::* οι Καστανιές (τ. το Τραγοστάσι) [ 123 ]  
::* οι Λαψαχάδες [ 28 ]  
::* οι Λομβαρδάδες [ 47 ]  
::* τα Μανδριά [ 87 ]  
::* η Μονή Μουντέ [ 0 ]  
: ** [[Δημοτικό διαμέρισμα Καρκιναγρίου Ικαρίας|Δ.δ. Καρκιναγρίου]] ** [ 351 ]  
::* το Καρκινάγριον [ 204 ]  
::* το Αμάλο [ 81 ]  
::* ο Κάλαμος [ 19 ]  
::* η Λαγκάδα [ 11 ]  
::* το Πέζι [ 17 ]  
::* το Τραπάλο [ 19 ]

## Δήμαρχοι Ραχών

: Πηγή:  Αποτελέσματα δημοτικών εκλογών, ΕΕΤΑΑ.
## Εξωτερικοί Σύνδεσμοι
*Δήμος Ραχών, Περιφέρεια Βορείου Αιγαίου

Κατηγορία:Δήμοι της περιφερειακής ενότητας Σάμου
Δήμος Φούρνων Κορσεών

Ο **Δήμος Φούρνων Κορσεών** είναι δήμος της περιφέρειας Βορείου Αιγαίου που περιλαμβάνει το σύμπλεγμα των Φούρνων που αποτελείται από τα νησιά Φούρνοι, Θύμαινα, Άγιος Μηνάς και κάποια μικρότερα ακατοίκητα νησάκια.

Αρχικά λειτούργησε σύμφωνα με το Σχέδιο Καποδίστριας ως ένας από τους οκτώ δήμους του νομού Σάμου από το 1999 έως το 2010 με έδρα τον οικισμό των Φούρνων. Με τη διοικητική διαίρεση του 2011 (Σχέδιο Καλλικράτης), τα διοικητικά όρια και η έδρα του δήμου δεν μεταβλήθηκαν.

Βρίσκεται ανάμεσα στα δύο μεγάλα νησιά του νομού, τη Σάμο και την Ικαρία. Αποτελείται από ένα δημοτικό διαμέρισμα και έχει συνολικό πληθυσμό 1.469 κατοίκους, ενώ η έκταση του είναι 45,2 τ. χλμ.. Όλοι οι οικισμοί του δήμου βρίσκονται στο μεγαλύτερο νησί των Φούρνων με εξαίρεση τη Θύμαινα και την Κεραμειδού που βρίσκονται στο νησί Θύμαινα.

Ο δήμος Φούρνων Κορσεών περιλαμβάνει τους παρακάτω οικισμούς και νησίδες:

::* οι Φούρνοι [ 1.033 ]
::* ο Άγιος Ιωάννης Θερμαστής [ 33 ]
::* ο Άγιος Μηνάς (νησίδα) [ 3 ]
::* το Αλατονήσι (νησίδα) [ 0 ]
::* ο Ανθρωποφάς (νησίδα) [ 0 ]
::* οι Δαφνολιές [ 17 ]
::* η Θύμαινα (νησίδα) [ 140 ]
::* το Θυμαινάκι (νησίδα) [ 0 ]
::* το Καμάρι [ 35 ]
::* το Καμπί Φούρνων [ 24 ]
::* η Κεραμειδού (Θύμαινας) [ 12 ]
::* η Κισηριά (νησίδα) [ 0 ]
::* το Μακρονήσι (νησίδα) [ 0 ]
::* ο Μικρός Ανθρωποφάς (νησίδα) [ 0 ]
::* το Μπαλί [ 35 ]
::* το Πετροκάραβο (νησίδα) [ 0 ]
::* η Πλαγιά [ 4 ]
::* η Πλάκα (νησίδα) [ 0 ]
::* το Πλακάκι (νησίδα) [ 0 ]
::* το Στρογγυλό (νησίδα) [ 0 ]
::* η Χρυσομηλιά [ 133 ]

## Δήμαρχοι

## Εξωτερικοί σύνδεσμοι
*Δήμος Φούρνων Κορσεών, Περιφέρεια Βορείου Αιγαίου

## Παραπομπές


Κατηγορία:Δήμοι της περιφερειακής ενότητας Σάμου
Κατηγορία:Ικαρία
Τρίτος Δρόμος

Ο **Τρίτος Δρόμος** είναι σύγχρονο πολιτικό ρεύμα, με έντονη επιρροή στη Δυτική Ευρώπη. Η ονομασία προέρχεται από την ιδέα οτι το ρεύμα αυτό αποτελεί μια "τρίτη λύση" μεταξύ καπιταλισμού και σοσιαλισμού. Πολλοί τον έχουν συνδέσει με τον κορπορατισμό ενώ έχει δεχτεί κριτικές ως ευφημισμός για τον φασισμό.

## Η βάση του Τρίτου Δρόμου και τα κύρια χαρακτηριστικά του
Ο Τρίτος Δρόμος ως πολιτικό ρεύμα αποτελεί κράμα σοσιαλδημοκρατικών, φιλελεύθερων και εθνικών συντηρητικών στοιχείων, χωρίς ωστόσο να αποτελεί κάποιο συγκεκριμένο πολιτικό σύστημα. Οικονομικά εκπροσωπεί έναν ιδιότυπο συμβιβασμό μεταξύ Καπιταλισμού και Σοσιαλισμού, ενώ πολιτικά κινείται τόσο στα πλαίσια του σύγχρονου φιλελευθερισμού όσο και του δημοκρατικού σοσιαλισμού. Ρίζες του αποτελούν ο Φαβιανός Σοσιαλισμός, η οικονομική θεωρία του Τζων Κέυνς, το Νιου Ντηλ του Ρούζβελτ. Κύρια χαρακτηριστικά του Τρίτου Δρόμου είναι η πεποίθηση της μετάλλαξης του καπιταλισμού σε *Οικονομία της γνώσης*, η αναγνώριση του πρωταγωνιστικού ρόλου που διαδραματίζει στην οικονομία και την κοινωνία, τοπική, εθνική και παγκόσμια, η *Κοινωνία των Πολιτών* και η εκλεγμένη κυβέρνηση. Ο Τρίτος Δρόμος (*Third Way*) δεν ταυτίζεται σε καμία περίπτωση και πουθενά με τη φασιστική-ολοκληρωτική Τρίτη Θέση (*Third Position*).

## Πολιτική επιρροή
Υπό την επιρροή του Τρίτου Δρόμου βρίσκεται ένα σημαντικό τμήμα της Σοσιαλιστικής Διεθνούς, και ιδιαίτερα το Βρετανικό Εργατικό Κόμμα, καθώς και το Αμερικανικό Δημοκρατικό Κόμμα.

## Πολιτικές μορφές
*Τόνι Μπλερ
*Άντονι Γκίντενς
*Μπιλ Κλίντον
*Γκέρχαρντ Σρέντερ

Κατηγορία:Φιλελευθερισμός
Κατηγορία:Πολιτική φιλοσοφία
Κατηγορία:Σοσιαλδημοκρατία
Κατηγορία:Κοινωνικός φιλελευθερισμός
Φρανκ Καμπούι

Ο **Φρανκ Καμπούι** (Frank Ofagioro Kabui, γενν. στις 20 Απριλίου 1946) ήταν ο έκτος Γενικός Κυβερνήτης των Νήσων Σολομώντα από τις 7 Ιουλίου του 2009 ως τις 7 Ιουλίου του 2019. Είναι πρώην δικαστής του Ανωτάτου Δικαστηρίου και Εισαγγελέας. Έχει τιμηθεί με το Σταυρό των Νήσων του Σολομώντα, όπως επίσης και από τα Τάγματα του Αγίου Μιχαήλ και Αγίου Γεωργίου (CMG) και της Βρετανικής Αυτοκρατορίας (ΟΒΕ).

## Πρώτα χρόνια
Γεννήθηκε στη Μαλάιτα. Ήταν ο πρώτος πτυχιούχος της Νομικής από τα νησιά, έχοντας αποφοιτήσει από το πανεπιστήμιο της Παπούα Νέας Γουινέας, το 1975. Την στιγμή της εκλογής του στο αξίωμα του Γενικού Διοικητή ήταν επικεφαλής του Δικηγορικού Συλλόγου των Νήσων του Σολομώντα.

## Γενικός Κυβερνήτης
Εξελέγη από το εθνικό κοινοβούλιο στις 15 Ιουνίου του 2009, στον τέταρτο γύρο με 30 ψήφους έναντι οκτώ για τον πρόεδρο της Επιτροπής του Δημοσίου, Έντμουντ Άντρεσεν και επτά για τον προκάτοχο του Καμπούι, Ναθάνιελ Βαένα. Τρία μέλη δεν παρέστησαν στη συνεδρίαση.  Μεταξύ των υποψηφίων ήταν επίσης ο πρόεδρος της βουλής και πρώην πρωθυπουργός, Πίτερ Κενιλορέα και πέντε ακόμα άτομα. Ανέλαβε καθήκοντα σε επίσημη τελετή στο γήπεδο Λόουσον Τάμα, ενώπιον χιλιάδων πολιτών, στις 7 Ιουλίου του 2009 . Λίγο πριν εκφωνήσει τον όρκο, τηρήθηκε το παραδοσιακό τυπικό των ιθαγενών της Μαλάιτα.

Το 2014 επανεξελέγη από το Κοινοβούλιο για νέα θητεία στον 4ο γύρο της ψηφοφορίας λαμβάνοντας 23 ψήφους έναντι 21 για τον Άντριου Μούα.

Μετά την αποχώρησή του (λήξη θητείας του) τον Ιούλιο του 2019, νέος γενικός κυβερνήτης ανέλαβε ο Ντέιβιντ Βουνάγκι.

## Παραπομπές


## Εξωτερικοί σύνδεσμοι
*   Βίντεο από την ορκωμοσία του Καμπούι - One Television, 7 Ιουλίου 2009.

Καμπουι
Κατηγορία:Αξιωματικοί του Τάγματος της Βρετανικής Αυτοκρατορίας
Δήμος Επιδαύρου (πρόγραμμα Καποδίστριας)

Ο πρώην **δήμος Επιδαύρου** ήταν δήμος του νομού Αργολίδας σύμφωνα με το Σχέδιο «Καποδίστριας». Η σημερινή του σύσταση ανάγεται στο σχέδιο Καλλικράτης που εφαρμόστηκε την 1/1/2011 με την σύσταση του νέου δήμου Επιδαύρου μετά την προσάρτηση του όμορου δήμου Ασκληπιείου με τον προϋπάρχοντα δήμο. Βρισκόταν στα ανατολικά του νομού και κάλυπτε το τμήμα του νομού, που βρέχεται από τον Σαρωνικό Κόλπο. Συνόρευε με τον δήμο Ασκληπιείου στα δυτικά, με τον δήμο Σολυγείας του νομού Κορινθίας στα βόρεια και με τον δήμο Τροιζήνας, της Νομαρχίας Πειραιά στα νότια. Ο δήμος είχε πληθυσμό 4.471 κατοίκους σύμφωνα με την απογραφή του 2001. Έδρα του δήμου ήταν η Παλαιά Επίδαυρος η οποία αποτελούσε και το μεγαλύτερο χωριό του δήμου.

Η Παλαιά Επίδαυρος βρίσκεται στον χώρο της αρχαίας Επιδαύρου. Από την αρχαία πόλη διασώζονται λιγοστά ερείπια και το θέατρό της, το οποίο χρησιμοποιείται την καλοκαιρινή περίοδο ως χώρος του Φεστιβάλ Επιδαύρου. Ονομάζεται μικρό θέατρο της Επιδαύρου για να ξεχωρίζει από το διάσημο θέατρο της Επιδαύρου που βρίσκεται στο αρχαίο Ασκληπιείο.

## Δημοτικά διαμερίσματα
Ο πρώην δήμος Επιδαύρου περιελάμβανε τα παρακάτω δημοτικά διαμερίσματα και οικισμούς:

* Τ.δ. Αρχαίας Επιδαύρου  [ 1.935 ]
** Παλαιά Επίδαυρος  [ 1.733 ]
** Επάνω Επίδαυρος [ 137 ]
** Παναγία [ 53 ]
** Πανόραμα [ 12 ]
* Τ.δ. Δημαίνης  [ 649 ]
** Δήμαινα [ 544 ]
** Νέα Δήμαινα [ 105 ]

* Τ.δ. Νέας Επιδαύρου  [ 1.231 ]
** Νέα Επίδαυρος [ 1.127 ]
** Γαλαναίικα [ 58 ]
** Μονή Ταξιαρχών [ 46 ]
* Τ.δ. Τραχειάς  [ 656 ]
** Τραχειά [ 225 ]
** Βοθίκι [ 74 ]
** Εξοχή [ 46 ]
** Κολιάκι [ 215 ]
** Ματαράγκα [ 28 ]
** Σταυρός [ 68 ]

## Παραπομπές

## Εξωτερικοί σύνδεσμοι
*Δήμος Επιδαύρου
*Φεστιβάλ Αθηνών και Επιδαύρου

Ε